## Návšteva Súdneho dvora EÚ v Luxemburgu

**Ústav európskeho práva a oddelenie medzinárodného práva
Právnickej fakulty UPJŠ v Košiciach**

pripravuje

**návštevu študentov Právnickej fakulty UPJŠ v Košiciach
na Súdnom dvore Európskej únie**

Ústav európskeho práva a oddelenie medzinárodného práva Právnickej fakulty UPJŠ v Košiciach organizuje pre študentov Právnickej fakulty UPJŠ v Košiciach návštevu Súdneho dvora Európskej únie, **ktorá sa uskutoční dňa 16.2.2016 v Luxemburgu** a je určená študentom všetkých ročníkov bakalárskeho, magisterského a doktorandského študijného programu Právnickej fakulty UPJŠ v Košiciach.

Súčasťou pripravovanej návštevy Súdneho dvora je bohatý odborný program, pozostávajúci predovšetkým zo všeobecnej prezentačnej prednášky o fungovaní a činnosti Súdneho dvora, účasti na ústnom pojednávaní pred Súdnym dvorom podľa rozvrhu pojednávaní, návštevy knižnice Súdneho dvora a ďalších plánovaných aktivít.

Ústav európskeho práva a oddelenie medzinárodného práva Právnickej fakulty UPJŠ v Košiciach preto vyzýva študentov Právnickej fakulty UPJŠ v Košiciach, aby v prípade záujmu o účasť na návšteve Súdneho dvora zaslali svoju prihlášku bez zbytočného odkladu, **najneskôr do 18.12.2015 do 12.00 hod.**, na adresu radoslav.benko@upjs.sk. Spomedzi prihlásených uchádzačov budú vybratí pätnásti uchádzači, ktorí sa návštevy Súdneho dvora zúčastnia.

Všetky náklady spojené s účasťou na pripravovanej návšteve Súdneho dvora (cestovné, ubytovanie, strava a iné) si hradia vybratí uchádzači sami.

V Košiciach, 1. december 2015

Ústav európskeho práva a oddelenie medzinárodného práva
Právnickej fakulty UPJŠ v Košiciach